26/09/2011 | Administración LocalMunicipal
Teo
Convocatoria de axudas para o ensino e o transporte do Concello de Teo curso 2011/2012

Convocatoria e bases reguladoras das axudas para o ensino e o transporte do Concello de Teo para o curso 2011/2012. A Xunta de Goberno Local, na sesión ordinaria de 05/09/2011, acordou por unanimidade convocar o procedemento para conceder axudas para o ensino e o transporte do Concello de Teo 2011/2012 e aprobar as bases que rexerán a dita convocatoria e que se transcriben a continuación. O prazo de presentación de solicitudes será de 20 días hábiles, contados a partir do seguinte ao da publicación destas bases no Boletín Oficial da Provincia da Coruña. “BASES REGULADORAS DA CONVOCATORIA DE AXUDAS PARA O ENSINO E O TRANSPORTE DO CONCELLO DE TEO 2011/2012 • Primeira.–Obxecto da convocatoria. É obxecto da presente convocatoria de axudas favorecer a escolarización pública e formación universitaria en familias con menos recursos económicos do Concello de Teo. • Segunda.–Destinatarios/as e requisitos. Para ser beneficiario destas axudas é preciso cumprir os seguintes requisitos: a) Cursar estudos nalgún dos seguintes centros de ensino para os que se solicita a axuda: – PRIMARIA E INFANTIL: todos os centros públicos do Concello (CEIP A Ramallosa, Os Tilos, Calo e CRA). – ESO: IES de Cacheiras e Pontepedriña. – FP: calquera centro público. – BACHARELATO: IES de Cacheiras, IES de Pontepedriña e o alumnado que curse noutro IES algunha modalidade de Bacharelato que non exista nos centros anteriores. – UNIVERSITARIOS: calquera universidade galega – O ALUMNADO cuxas necesidades educativas especiais impidan a súa escolarización nun centro ordinario do municipio, poderá solicitar a axuda para a asistencia a un Centro de Educación Especial, aínda que non estea localizado no Concello. b) Que a renda per cápita familiar non supere os límites establecidos na base quinta da presente convocatoria. c) Estar empadroado no Concello de Teo e ser fillo dependente. Non pode beneficiarse destas axudas o alumnado que non sexa dependente. Consideraranse fillos dependentes os menores de 25 anos e que convivan no domicilio familiar a 31 de decembro do ano inmediato anterior a aquel no que comeza o curso escolar para o que se solicita a axuda sempre que non teñan un contrato de traballo ou percibiran recursos (agás bolsas) durante o ano 2011. d) Xustificante da matrícula do/a alumno/a para o curso 2011/2012 (agás alumnos/as de Primaria, Infantil e ESO). e) Cumprir os requisitos para obter a condición de beneficiario, recollidos nos artigos 13 da Lei 38/2003, do 17 de novembro, Xeral de Subvencións e 10 da Lei 9/2007, do 13 de xuño, de Subvencións de Galicia. f) As axudas serán solicitadas polos representantes legais do alumnado: os pais, as nais ou os titores. g) Poderán ser beneficiarios da axuda de transporte o alumnado de: a. Formación Profesional b. Universitarios c. Alumnado de Bacharelato que curse estudios no IES de Pontepedriña, ou noutro IES nalgunha modalidade que non se imparta no municipio. d. Alumnado con necesidades educativas especiais escolarizado en centros de educación especial e talleres ocupacionais de fora do Concello. • Terceira.–Solicitudes e documentación necesaria. a) As solicitudes para a concesión destas axudas formalizaranse no impreso normalizado que se inclúe como anexo I e poderá así mesmo obterse nas oficinas xerais (Rexistro de Entrada) do Concello de Teo ou ben a través da páxina web: www.concellodeteo.com b) Xunto coa solicitude, no modelo normalizado e debidamente cuberto, presentarase a seguinte documentación: √ Fotocopia do DNI do solicitante (pai, nai ou titor). √ Fotocopia do libro de familia no que figuren todos os membros da unidade familiar. √ Fotocopia da declaración da renda correspondente ao exercicio 2010 dos pais ou titores legais. No caso de non estar obrigado a presentar a declaración do IRPF, copia da notificación-liquidación ou certificado acreditativo do nivel de rendas emitido pola Axencia de Administración Tributaria que corresponda. Excepcionalmente, se a unidade familiar alega carecer de recursos, ou quere acreditar unha situación excepcional, imprevista ou de carácter de especial necesidade que afecte negativamente á situación familiar, deberá acreditala mediante informe social. Nos casos de separación ou divorcio estase ao previsto na base 6.ª para a determinación dos membros da unidade familiar. √ Facturas que acrediten o gasto realizado en material escolar ou libros para o alumnado de primaria, infantil e E. S. O. Dado o carácter finalista das axudas desta convocatoria, en ningún caso, o importe da axuda concedida polo Concello poderá ser superior ao gasto realizado polo/a beneficiario/a. En consecuencia, de ser necesario, realizarase o oportuno axuste na cantidade da axuda concedida en cada caso. √ Certificado da matrícula expedido polo centro educativo para o alumnado de Bacharelato, F. P. e universitarios. √ Certificado que acredite o grao de minusvalía e/ou incapacidade nun grao igual ou superior ao 33% dalgún membro da unidade familiar, se procede. √ Certificado que acredite a situación de desemprego por un período superior a 6 meses durante o ano 2011 dalgún membro da unidade familiar, se procede. √ Declaración responsable de atoparse ao corrente coas obrigas tributarias e da Seguridade Social, de non estar incurso/a en ningunha das prohibicións para obter a condición de beneficiario/a de subvencións públicas e de estar ao corrente no cumprimento de obrigas por reintegro de subvencións, segundo anexo II. √ Declaración xurada doutras axudas percibidas para o mesmo fin, ou de non percibilas, segundo anexo III. • Cuarta.–Lugar e prazo de presentación das solicitudes. a) A solicitude presentarase no Rexistro Xeral do Concello de Teo, de luns a venres, en horario de 8.00 a 14.00 horas ou os sábados de 9.00 a 13.00 horas, ou a través das formas establecidas no artigo 38.4 da Lei 30/92, de réxime xurídico das administracións públicas e do procedemento administrativo común. b) O prazo de presentación de solicitudes será de 20 días hábiles, contados a partir do seguinte ao da publicación destas bases no Boletín Oficial da Provincia. • Quinta.–Contía das bolsas. O Concello de Teo aboará as bolsas aos beneficiarios que reúnan todos os requisitos previstos na base segunda e presenten a súa solicitude dentro do prazo establecido na convocatoria xunto coa documentación requirida na base terceira. Os importes máximos das axudas de ensino por alumno/a e curso serán os que se reflicten na táboa seguinte: Os importes das axudas de transporte por alumno e curso determinaranse en función da distancia entre a vivenda e o centro educativo, tal e como se indica na seguinte táboa: Para aqueles/as alumnos/as de calquera nivel educativo que acrediten minusvalía psíquica, incrementarase o importe da axuda nun 50%. • Sexta.–Valoración das solicitudes. Na valoración das solicitudes teranse en conta a renda per cápita familiar e o exercicio fiscal 2010. A renda per cápita familiar englobará os ingresos de todos os membros da unidade familiar divididos polo número de membros computables. Para o previsto nestas bases considérase que compoñen a unidade familiar:  Os pais non separados legalmente e, no seu caso, o titor ou persoa encargada da garda e protección do menor.  Os fillos menores de idade, con excepción dos emancipados.  Os fillos maiores de idade con discapacidade física, psíquica ou sensorial ou incapacitados xudicialmente, suxeitos á patria potestade prorrogada ou rehabilitada.  Os fillos solteiros menores de vintecinco anos e que convivan no domicilio familiar a 31 de decembro do ano inmediato anterior a aquel no que comeza o curso escolar para o que se solicita a bolsa sempre que non tiveran un contrato de traballo ou percibiran recursos (agás bolsas) durante o ano 2011.  Cando non exista vínculo matrimonial a unidade familiar entenderase constituída polo pai, a nai e todos os fillos dos pais que convivan con eles e que reúnan os requisitos do apartado anterior.  No caso de separación ou divorcio, non se considerará membro da unidade familiar aquel que non conviva co solicitante da bolsa de axuda. En cambio, si terá a consideración de membro computable o novo cónxuxe ou persoa unida ao pai/nai e que si conviva co solicitante. A separación ou divorcio acreditarase mediante sentenza xudicial que determine a mesma, ou convenio regulador onde conste a custodia do menor. A valoración das solicitudes presentadas efectuarase segundo o seguinte cadro de puntuacións: As rendas per cápita superiores a 6.000 € non terán dereito a axuda de ensino, e as rendas per cápita superiores a 4.000 € non terán dereito a axuda de transporte. Ademais da renda per cápita teranse en conta as seguintes circunstancias sempre que se acrediten co correspondente certificado: a) Si algún membro da unidade familiar ten unha minusvalía igual ou superior ao 33%, puntuarase esta circunstancia con 2 puntos adicionais. b) Cando o pai/nai ou titor/a acrediten a situación de desemprego durante máis de seis meses no ano 2011 incrementarase a valoración con 2 puntos adicionais. • Sétima.–Importe máximo e crédito orzamentario. O importe total para axudas de ensino e transporte prevese en 31.000 €, e levarase a cabo mediante a tramitación anticipada de gasto que se imputará ao crédito do exercicio 2012, á aplicación orzamentaria 320/480.00, ao abeiro do establecido no artigo 56 do Regulamento da Lei xeral de subvencións (Real decreto 887/2006, de 21 de xullo). De acordo co mesmo, a concesión das axudas queda condicionada á existencia de crédito axeitado e suficiente no momento da resolución da concesión. • Oitava.–Do procedemento de concesión das axudas. Unha vez rematado o prazo de presentación de solicitudes, estas serán valoradas pola comisión avaliadora conforme aos criterios establecidos na base 6.ª. Posteriormente publicarase no taboleiro de edictos do Concello unha lista provisional e abrirase un prazo de 10 días para subsanación de documentación. Transcorrido este prazo a comisión emitirá unha proposta definitiva que será fiscalizada pola Intervención municipal e de seguido procederase á súa aprobación pola Xunta de Goberno Local así como á súa publicación no taboleiro de edictos do Concello. • Novena.–Compatibilidade. A percepción destas axudas será incompatible coa percepción doutras coa mesma finalidade que se poidan percibir doutras administracións, a tal efecto o interesado deberá presentar declaración xurada doutras axudas percibidas ou de non percibilas. • Décima.–Comisión avaliadora. A comisión avaliadora das solicitudes e documentación estará formada por: – A concelleira de Educación. – A interventora municipal. – A auxiliar de Intervención. – O concelleiro de Benestar social e Igualdade. • Undécima.–xustificación. A documentación xustificativa presentarase no mesmo momento da solicitude. – Xustificantes esixidos para as axudas de ensino: – Xustificantes esixidos para as axudas de transporte: • Disposición derradeira. Concederanse as presentes axudas ata o límite orzamentario previsto na aplicación orzamentaria destinada para tal fin no orzamento xeral do Concello de Teo para o ano 2012 (como tramitación anticipada de gasto). De verse superada esta contía na valoración das solicitudes, priorizarase a concesión de axudas ás unidades familiares que obteñan maior puntuación na valoración das solicitudes. Teo, 2 de setembro de 2011. O alcalde Martiño Noriega Sánchez ANEXO I MODELO DE SOLICITUDE DE AXUDAS PARA O ENSINO E O TRANSPORTE - CONVOCATORIA PÚBLICA CURSO 2011/2012 DATOS DO/DA SOLICITANTE (PAI/NAI-TITOR/TITORA) DATOS DO/A ALUMNO/A • DOCUMENTACIÓN OBRIGATORIA QUE SE ACHEGA (marque cun x):  Fotocopia do DNI do/da solicitante (pai/nai-titor/titora).  Fotocopia do libro de familia no que figuren todos os membros da unidade familiar.  Declaración responsable segundo anexo II.  Declaración xurada segundo anexo III. Ingresos da unidade familiar (elixir a opción que corresponda):  Fotocopia da declaración da renda (IRPF) 2010.  Certificado da AEAT de non ter presentado a declaración no que se acrediten os ingresos obtidos no exercicio 2010.  Outra documentación xustificativa dos ingresos da unidade familiar. • DOCUMENTACIÓN COMPLEMENTARIA QUE SE ACHEGA (marque cun x):  Certificado que acredite o grao de minusvalía dalgún membro da unidade familiar (se procede).  Certificado que acredite a situación de desemprego por período superior a 6 meses dalgún membro da unidade familiar (se procede). • XUSTIFICACIÓN OBRIGATORIA DAS AXUDAS DE ENSINO E TRANSPORTE:  Facturas do gasto realizado en material ou libros (alumnado de Primaria, Infantil e ESO).  Certificado da matrícula expedido polo centro educativo (Bacharelato, FP e universitarios/as). Teo,. de. de 2011. Asdo.:. SR. ALCALDE-PRESIDENTE DO CONCELLO DE TEO (A CORUÑA) ANEXO II DECLARACIÓN RESPONSABLE D./D.ª _______________________________________________________, con NIF/pasaporte _________________________, pai, nai, titor/a do/a alumno/a__________________________________________________________, declaro: 1.–Estar ao corrente no cumprimento das obrigas tributarias e fronte á Seguridade Social.2.–Non estar incurso/a en ningunha das prohibicións para obter a condicion de beneficiario/a de subvencións públicas recollidas nos artigos 13 da Lei 38/2003, do 17 de novembro, xeral de subvencións, e 10 da Lei 9/2007, do 13 de xuño, de subvencións de Galicia.3.–Estar ao corrente no cumprimento de obrigas por reintegro de subvencións. En _________________, a día ______ de ________________ de 2011. Asdo.: ______________________________________________________ SR. ALCALDE-PRESIDENTE DO CONCELLO DE TEO (A CORUÑA) ANEXO III DECLARACIÓN XURADA D./D.ª_____________________________________________________________, con NIF/pasaporte _________________________, pai, nai, titor/a do/a alumno/a __________________________________________________________, declaro: De acordo coa base reguladora novena da convocatoria de axudas para o ensino e o transporte do Concello de Teo 2011/2012, declaro baixo xuramento (marque cun X a opción elixida):  Que recibín outras axudas coa mesma finalidade procedentes de ………………………………………………………. e por importe de ………………€.  Que non recibín outras axudas coa mesma finalidade. En ____________________, a día ______ de ________________ de 2011. Asdo.: ______________________________________________________ SR. ALCALDE-PRESIDENTE DO CONCELLO DE TEO (A CORUÑA)” Teo, 15 de setembro de 2011. O alcalde Martiño Noriega Sánchez